CELEX: 62019CN0180
Language: el
Date: 2019-02-26 00:00:00
Title: Υπόθεση C-180/19: Αίτηση προδικαστικής αποφάσεως την οποία υπέβαλε το Amtsgericht Düsseldorf (Γερμανία) στις 26 Φεβρουαρίου 2019 — Flightright GmbH κατά Eurowings GmbH

22.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 246/3
            
         
      Αίτηση προδικαστικής αποφάσεως την οποία υπέβαλε το Amtsgericht Düsseldorf (Γερμανία) στις 26 Φεβρουαρίου 2019 — Flightright GmbH κατά Eurowings GmbH
      (Υπόθεση C-180/19)
      (2019/C 246/04)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Düsseldorf
      
         Διάδικοι στην υπόθεση της κύριας δίκης
      
      
         Ενάγουσα: Flightright GmbH
      
         Εναγόμενη: Eurowings GmbH
      
         Προδικαστικό ερώτημα
      
      Έχει το άρθρο 7, παράγραφος 1, του κανονισμού (ΕΚ) 261/2004 (1) την έννοια ότι η απόσταση, που είναι κρίσιμη για την αποζημίωση, πρέπει να υπολογίζεται με βάση τη συνολική διαδρομή του ταξιδίου;
      Μπορεί επομένως (υπό την προϋπόθεση ότι τυγχάνει εφαρμογής ο κανονισμός στο εκάστοτε τμήμα του ταξιδίου) ο όρος «πτήση» να ερμηνευθεί υπό την έννοια ότι δηλώνει, στην περίπτωση κρατήσεων στο πλαίσιο των οποίων οι επιβάτες φθάνουν στον τελικό προορισμό τους μόνο με ενδιάμεσο σταθμό και ενδεχομένως μετεπιβίβαση σε άλλο αεροσκάφος, μόνον το τμήμα της διαδρομής στην οποία πράγματι σημειώθηκε καθυστέρηση ή πρέπει στην περίπτωση αυτή ο όρος «πτήση» να ερμηνευθεί υπό την έννοια ότι καθοριστική για την απόσταση είναι η συνολική διαδρομή από τον πρώτο τόπο αναχωρήσεως έως τον τελικό προορισμό;
      
         (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (ΕΕ 2004, L 46, σ. 1).